198 



str. nisam vidio, da Lamium posjećuje normalno. Od Bombus vrsta bilo 

 ih je više koje su posjećivale cvjetove redomice samo normalno. Apis 

 mellifica salijetala je češće sa cvjetova Geraniuma na one Lamium ma- 

 culatuma, ali se je na ovim posljednjim ponašala kao i B. terrestris. I ona 

 je pružala svoje sisalo kroz perforacije u vjenčiću. 



Bombus terrestris, koji je, kako rekosmo, posjećivao cvjetove La- 

 mium maculatuma isključivo „disteleologički", posjećivao je, u koliko smo 

 mogli opažati, cvjetove od Ajuga reptans uvijek „normalno". Jedan te isti 

 individuum iza „normalnog" posjeta na Ajugi reptans prešao je na La- 

 mium i tražio samo perforacije pružajući kroz njih svoje sisalo i ne do- 

 lazeći u kontakt s prašnicima. 



Često smo opažali (Zelengaj, Sofijin put, Maksimir) cjevaste vjenčiće 

 od Symphytum iuberosuma postrance probijene i to u velikoj množini. 



U Maksimiru iznosio je broj probijenih cijevi vjenčića preko SO'Vo' 

 Po obliku odgovaraju probijeni otvori na vjenčićima gotovo sasvim opisu 

 autorovu za one od Orehovice. Za uzročnike ovih perforacija neznam. 



U Maksimiru opažali smo u većem broju perforacije i na vjenčićima 

 od Symphytum officinale. Ovdje nam je dapače uspjelo, da zatečemo na 

 djelu uzročnika. 



Koncem mjeseca svibnja na opisanom mjestu na rubu gornjega dijela 

 maksimirskog ribnjaka izmijene se opisane prilike u toliko što, Lamium 

 maculatum po množini svojih cvjetova ne upada toliko u oči kao prije. 

 U to vrijeme najvećma se još ističu cvjetovi od Symphytum officinale i 

 Geranium phaeum i Knaulia arvensis. Bombus terrestris, koji probija cijevi 

 vjenćića od Lamium maculatuma i posjećuje ove cvijetove isključivo „di- 

 steleologički", posjećuje i perforira na isti način i cijevi vjenčića od Sym- 

 phytum officinale. Apis mellifica posjećuje cvjetove ove biljne vrsti samo 

 „disteleologički" i to u velikoj množini i redomice. Jednu pčelu medaricu 

 držao sam na oku dok nije učinila 30 disteleologičkih posjeta na različ- 

 nim cvjetovima od Symphytum officinale. Druga pčela medarica učinila je 

 pod ovakovom paskom 80 posjeta. Osim B. terrestrisa posjećuju sve ostale 

 vrsti bumbara cvjetove ove biljke redomice „normalno". Apis mellifica 

 obilazi cvjetove s neprobijenim vjenčićima i traži samo one, koji su pro- 

 bijeni. Između pojedinih skupina od Symphytum officinale cvate Knautia 

 arvensis. Pčele, koje normalno posjećuju cvjetove od Knautia arvensis 

 mimoiđu često one od Symphytuma i spuste se ponovno na cvjetovima 

 prve biljne vrsti. Isto tako i one koje duže ili kraće vrijeme ,.disteleo- 

 logički" posjećuju cvjetove od Symphytuma mimoiđu često Knautiu i spu- 

 štaju se na novu skupinu cvjetova od Symphytum officinale gdje opet sišu 

 isključivo „disteleologički". Pored ovih slučajeva opažao sam međutim i 

 takovih, da pčela medarica, koja je na Symphytum tuberosumu posjećivala 

 cvjetove redomice „disteleologički" salijeće na cvjetove od Knautie ar- 

 vensis i siše „normalno". Isto tako smo opažali pčelu medaricu kako iza 

 dugotrajnih (normalnih) posjeta Knautie arvensis uzlete na cvjetove od 

 Symphytum tuberosuma gdje sišu isključivo disteleologički. 



